作者:無名氏
標題:拋球樂水龍吟令・拋球樂
內容:洞天景色常春，嫩紅淺白開輕萼。瓊筵鎮起，金爐煙重，香凝錦幄。窈窕神仙，妙呈歌舞，攀花相約。彩雲月轉，朱絲網徐在，語笑拋球樂。繡袂風翻鳳舉，轉星眸、柳腰柔弱。頭籌得勝，歡聲近地，光容約。滿座佳賓，喜聽仙樂，交傳觥爵。龍吟欲罷，彩雲搖曳，相將歸去寥廓。